wickkiey/tamil-wikipedia-chunked huggingface dataset:
# அழகாபுத்தூர் படிக்காசுநாதர் கோயில்

## அமைப்பு

கும்பகோணம் நாச்சியார்கோயில் பாதையில் திருநறையூருக்கு முன் உள்ள தலம். கும்பகோணத்திலிருந்து 7 கி.மீ. தொலைவில் உள்ளது. ராஜகோபுரத்தைக் கடந்து உள்ளே செல்லும்போது திருச்சுற்றில் விநாயகர் சன்னதியும், முருகன் சன்னதியும், கஜலட்சுமி சன்னதியும் உள்ளன. விநாயகர் சன்னதிக்கு முன்பாக மூஞ்சுறும், பலி பீடமும் உள்ளன. முருகன் சன்னதிக்கு முன்பாக மயிலும், பலி பீடமும் உள்ளன. முருகன் இங்கு சங்கு சக்கரத்துடன் காட்சியளிக்கிறார். அடுத்து கொடி மரம், பலி பீடம், நந்தி ஆகியவை காணப்படுகின்றன. மூலவர் சன்னதிக்கு முன்பாக பலி பீடமும் நந்தியும் உள்ளன. இரு புறமும் துவாரபாலகர்கள் உள்ளனர். மூலவர் சன்னதியின் கோஷ்டத்தில் பிரம்மா, லிங்கோத்பவர், தட்சிணாமூர்த்தி ஆகியோர் உள்ளனர். அருகே சண்டிகேஸ்வரர் சன்னதி உள்ளது. மூலவர் சன்னதிக்கு வலது புறம் அம்மன் சன்னதி உள்ளது. திருச்சுற்றில் விசாலாட்சி, விநாயகர், காசி விசுவநாதர், சுப்ரமணியர், புகழ்த்துணை நாயனார், லட்சுமி, மாணிக்கவாசகர், ஞானசம்பந்தர், அப்பர், சுந்தரர், பரவை நாச்சியார் ஆகியோர் உள்ளனர். திருச்சுற்றின் பின்புறத்தில் சொர்ண பைரவர், கால பைரவர், நவக்கிரகங்கள் ஆகியோர் உள்ளனர்.
இக்கோயிலில் 5 செப்டம்பர் 1982 மற்றும் 27 ஏப்ரல் 2001இல் குடமுழுக்கு நடைபெற்றுள்ளது.
# அழகாபுத்தூர் படிக்காசுநாதர் கோயில்

## தலச் சிறப்பு

- புகழ்த்துணை நாயனார் படிக்காசு மற்றும் முக்தி பெற்ற திருத்தலம். கோச்செங்கட்சோழன் திருப்பணி செய்த திருத்தலம்.
- புகழ்த்துணை நாயனார் சந்நிதி உள்ளது.
- உண்மையானந்த முனிவர் எனும் முனிவர் சந்நிதி உள்ளது.
- திருமாலே சங்கு சக்கரம் போன்றவற்றைக் கையில் கொண்டிருப்பார். ஆனால் இக்கோயிலில் முருகனின் கையில் இருப்பது ஒரு சிறப்பம்சமாகும்.
# அழகாபுத்தூர் படிக்காசுநாதர் கோயில்

## அருகிலுள்ள கோயில்

முருகன், தந்தைக்கு குருவாக இருந்து உபதேசம் செய்த சுவாமிமலை தலம், இங்கிருந்து 10 கி.மீ., தூரத்தில் இருக்கிறது.
# சிவபுரம் சிவகுருநாதசுவாமி கோயில்

**சிவபுரம் சிவகுருநாதசுவாமி கோயில்** தேவாரப் பாடல் பெற்ற தலங்களில் சோழ நாடு காவிரி தென்கரைத் தலங்களில் 67ஆவது சிவத்தலமாகும்.
# சிவபுரம் சிவகுருநாதசுவாமி கோயில்

## அமைவிடம்

சாக்கோட்டைக்கு வடகிழக்கில் இரண்டு கி.மீ தொலைவில் அரசிலாற்றின் தென்கரையில் அமைந்துள்ளது. சம்பந்தர், அப்பர் பாடல் பெற்ற இத்தலம் தஞ்சாவூர் மாவட்டத்தில் கும்பகோணம் வட்டத்தில் அமைந்துள்ளது.
# சிவபுரம் சிவகுருநாதசுவாமி கோயில்

## சிறப்புகள்

இத்தலத்தில் திருமால் வெள்ளைப் பன்றி வடிவிலிருந்து பூசித்தார் என்பதும் குபேரன் இராவணன் ஆகியோர் பூசித்தனர் என்பதும் என்பது தொன்நம்பிக்கைகள். இவ்வூரில் பூமிக்கடியில் சிவலிங்கம் இருப்பதால் சம்பந்தர் அங்கப் பிரதட்சணம் செய்து இறைவனை வழிபட்டார் எனப்படுகிறது.
# சிவபுரம் சிவகுருநாதசுவாமி கோயில்

## இறைவன், இறைவி

இத்தல இறைவனார் சுயம்பு மூர்த்தி.. இறைவன் சிவகுருநாதசுவாமி, இறைவி ஆர்யாம்பாள்.
# சிவபுரம் சிவகுருநாதசுவாமி கோயில்

## அமைப்பு

ராஜகோபுரத்தைக் கடந்து உள்ளே செல்லும்போது பலி பீடம், நந்தி உள்ளன. இந்த திருச்சுற்றில் கால பைரவர் சன்னதி உள்ளது. கால பைரவர் தெற்கு நோக்கி உள்ளார். அடுத்த கோபுரத்தைக் கடந்து உள்ளே செல்லும்போது கோயிலின் இடது புறம் அம்மன் சன்னதி உள்ளது. அடுத்து பலி பீடமும், நந்தியும் உள்ளன. அடுத்துள்ள மூலவர் கருவறைக்கு முன்பாக வலது புறம் விநாயகர் உள்ளார். இரு புறமும் துவாரபாலகர்கள் உள்ளனர். மூலவர் கருவறை கோஷ்டத்தில் நர்த்தன விநாயகர், தட்சிணாமூர்த்தி, லிங்கோத்பவர், பிரம்மா, துர்க்கை ஆகியோர் உள்ளனர். அருகே சண்டிகேஸ்வரர் சன்னதி உள்ளது. உள் திருச்சுற்றில் விநாயகர் சன்னதி, வள்ளி தெய்வானையுடன் உள்ள சுப்பிரமணியர் சன்னதி, கஜலட்சுமி சன்னதி ஆகிய சன்னதிகள் உள்ளன. திருச்சுற்றில் தேயுலிங்கம், வாயுலிக்ம், பிரிதிவிலிங்கம், அக்னி, இந்திராணி, இந்திரன், குபேரன், பாலமுருகன், பைரவர், சந்திரன், சனீஸ்வரர் ஆகியோர் உள்ளனர். கோயிலின் எதிரில் கோயில் குளம் உள்ளது.
# ஆற்றல் மற்றும் சூழல்சார் வடிவமைப்பில் தலைமைத்துவம்

, ஐக்கிய அமெரிக்க பசுமைக் கட்டிட அவையின் லீட் திட்டத்தில் தங்கத் தகுதி பெற்றதன் மூலம் நியூ யார்க்கின் முதலாவது பசுமை அலுவலகக் கோபுரம் என்று கருதப்படுகிறது. ]]
**ஆற்றல் மற்றும் சூழல்சார் வடிவமைப்பில் தலைமைத்துவம்** என்பது, ஐக்கிய அமெரிக்கப் பசுமைக் கட்டிட அவையினால் உருவாக்கப்பட்ட பசுமைக் கட்டிடம் தொடர்பான தரவரிசைப்படுத்தல் முறைமை (Green Building Rating System) ஆகும். இதன் ஆங்கிலப் பெயரான *Leadership in Energy and Environmental Design* என்பதன் சுருக்கமான **LEED** (லீட்) என்ற பெயரில் இது பரவலாக அழைக்கப்படுகின்றது. இது, சூழல்சார்ந்த பேண்தகு தன்மை (environmentally-sustainable) கொண்ட கட்டுமானத்துக்கான தரப் பட்டியலொன்றை உருவாக்கியுள்ளது.
# ஆற்றல் மற்றும் சூழல்சார் வடிவமைப்பில் தலைமைத்துவம்

## உருவாக்கம்

**லீட்** பின்வருவனவற்றை அடைவதற்காக உருவாக்கப்பட்டது:  
- அளப்பதற்கான பொதுத் தரம் ஒன்றை உருவாக்குவதன் மூலம் *பசுமைக் கட்டிடம்* என்பதை வரையறை செய்தல்.
- ஒருங்கிணைக்கப்பட்ட முழுமையான கட்டிட வடிவமைப்பு நடைமுறைகளை வளர்த்தல்.
- கட்டிடத் தொழில்துறையில், சூழல்சார் தலைமைத்துவத்தை அடையாளம் காணல்.
- பசுமைப் போட்டியைத் தூண்டுதல்.
- பசுமைக் கட்டிட நன்மைகள் தொடர்பான உணர்வை மக்களிடையே வளர்த்தல்.
- கட்டிடங்களுக்கான சந்தையில் மாற்றத்தை ஏற்படுத்துதல்.  
கட்டிடத் தொழில்துறையின் எல்லாப் பகுதிகளையும் சேர்ந்த உறுப்பினர்கள், **லீட்** முறைமையை உருவாக்கி அதனைத் தொடர்ந்து செப்பனிட்டு வருகிறார்கள். இதன் கீழான தரப்படுத்தல் முறைமை ஆறு முக்கியமான அம்சங்களைக் கவனத்தில் கொள்கிறது. சான்றிதழ் கொடுப்பதற்காக ஒவ்வொரு அம்சங்கள் தொடர்பிலும் வழங்கப்படக்கூடிய புள்ளிகளின் அளவுகள் அடைப்புக் குறிகளுக்குள் காட்டப்பட்டுள்ளன:  
- பேண்தகு தன்மை கொண்ட இடம் (14).
- நீர் தொடர்பான செயற்திறன் (5)
- ஆற்றலும், வளிமண்டலமும் (17).
- பொருட்களும் வளங்களும் (13).
- உள்ளகச் சூழல் தரம் (15).
- புத்தாக்கமும், வடிவமைப்புச் செயல்முறையும் (5).
# ஆற்றல் மற்றும் சூழல்சார் வடிவமைப்பில் தலைமைத்துவம்

## சான்றுப்படுத்தல்

வெவ்வேறு **லீட்** பதிப்புக்கள் சிறிதளவு வேறுபட்ட புள்ளி வழங்கும் முறைகளைக் கொண்டுள்ளன. **லீட் சிஎஸ்** (LEED CS) முறையில் சான்றுப்படுத்தலுக்காக (Certification) 69 புள்ளிகள் கொடுக்கப்படுகின்றன. கட்டிடங்கள் நான்கு மட்டங்களிலான சான்றுப்படுத்தலுக்கான தகைமைகளைப் பெற முடியும்.  
- சான்றிதழ் - 26 புள்ளிகள்
- வெள்ளி - 33 புள்ளிகள்
- தங்கம் - 39 புள்ளிகள்
- பிளாட்டினம் - 52 புள்ளிகள்
# ஆற்றல் மற்றும் சூழல்சார் வடிவமைப்பில் தலைமைத்துவம்

## தொழில்சார் சான்றளிப்பு

பசுமைக்கட்டிடத் தொழில் வல்லுனர்கள், LEED சான்றளிக்கப்பட்ட தொழில்வல்லுனர் பரீட்சை யில் சித்தியடைவதன் மூலம் சான்றளிக்கப்பட்ட தொழில் வல்லுனர் ஆக முடியும். இது மேற்படி வல்லுனர்கள் பல்வேறு LEED முறைமைகளூடாகக் கட்டிடங்களைச் சான்றுப்படுத்த உதவ வசதி செய்கிறது. தொழில்சார் சான்றளிப்பு பசுமைக் கட்டிடச் சான்றளிப்பு நிறுவனத்தால் நிர்வாகம் செய்யப்படுகிறது.
# ஆற்றல் மற்றும் சூழல்சார் வடிவமைப்பில் தலைமைத்துவம்

## Other national rating systems

- LEED international
# நடுகல்

**நடுகல்** இறந்தவர்களின் நினைவாக எடுக்கப்படும் நினைவுக் கல் ஆகும். இவற்றை "வீரக் கற்கள்" என்றும் கூறுவர். நினைவுக் கற்கள் எடுக்கும் வழக்கம் ஒரு குறிப்பிட்ட காலப்பகுதிக்கோ, ஒரு பிரதேசத்துக்கோ அல்லது தனிப்பட்ட பண்பாட்டைச் சேர்ந்தவர்களுக்கோ உரிய வழக்கம் அல்ல. உலகின் பல பகுதிகளிலும் பெருங்கற்காலம் முதலே இவ்வழக்கம் இருந்து வந்துள்ளது. இந்தியாவிலும் வடக்கு, தெற்கு என்ற பேதமின்றி நெடுங்காலமாகவே நடுகற்கள் எடுக்கப்பட்டு வந்துள்ளன. இறந்தவர் எவருக்குமே நடுகற்கள் எடுக்கப்படலாமாயினும், வீரச்சாவு அடைந்தவர்களுடைய நடுகற்களுக்கே பெருமதிப்பு கொடுக்கப்பட்டு வந்தது. வீரர்களுக்காக எடுக்கப்படும் நினைவுக் கற்களை மக்கள் வணங்கி வந்தமை பற்றியும் பண்டைக்கால இலக்கியங்களில் சிறப்பித்துக் கூறப்பட்டுள்ளன.
# நடுகல்

## இந்தியாவில் நடுகற்கள்

இந்தியாவில் நடுகற்கள் அல்லது வீரக்கற்கள் வடக்கே இமாச்சலப் பிரதேசம் தொடக்கம் தெற்கில் தமிழ்நாடு மாநிலம் வரை காணப்படுகின்றன. வடக்கில் இமாச்சலப் பிரதேசம், குசராத், மகாராட்டிரம் ஆகிய மாநிலங்கள் உட்பட்ட பல இடங்களில் இவை உள்ளன. தென்னிந்தியாவிலும் ஆந்திரா, கர்நாடகம், தமிழ்நாடு, கேரளா ஆகிய நான்கு மாநிலங்களிலும் பழங்கால நடுகற்கள் கண்டுபிடிக்கப்பட்டுள்ளன. 2008 ஆம் ஆண்டில் முனைவர் கேசவராஜ் எழுதிய நூலின் அடிப்படையில் தென்னிந்தியாவில் கருநாடக மாநிலத்திலேயே அதிக அளவாக 397 நடுகற்கள் கண்டுபிடிக்கப்பட்டுள்ளன. தமிழ்நாட்டில் 202 கற்களும், ஆந்திராவில் 126 கற்களும், கேரளாவில் ஒரு கல்லும் அறியப்பட்டுள்ளன.
# நடுகல்

## தமிழ்நாட்டில் நடுகற்கள்

தமிழ் நாட்டில் நடுகல் எடுக்கும் வழக்கம் மிகப் பழங்காலம் முதலே இருந்துள்ளமை, தொல்லியல் ஆய்வுகள் மூலம் தெரிய வந்துள்ளது. இது தவிர சங்கப் பாடல்களிலும், பின்னர் எழுதப்பட்ட நூல்களிலும் நடுகற்கள் பற்றிய தகவல்கள் உள்ளன. செங்கம், தருமபுரி, தேன்கனிக்கோட்டை ஆகியவற்றை அண்டிய பகுதிகளிலேயே பெருமளவில் நடுகற்கள் காணப்படுகின்றன. இப் பகுதிகளில் ஆட்சி செய்த அதியமான் போன்ற அரசர்கள் காலத்தில் நடுகற்கள் எழுப்பப்பட்டு உள்ளது தெரிகின்றது. தமிழ் நாட்டில் சேரன் , சோழன், பாண்டியன் காலத்திலும் நடுகற்கள் எடுக்கப்பட்டுள்ளன. தமிழகத்தில் வீரச்சாவு அடைந்த மனிதர்களுக்கு மட்டுமல்லாமல், போர்ச் சேவலுக்கு அந்த சேவலின் உருவம் பொறிக்கப்பட்ட நடுகல் அமைக்கப்பட்டுள்ளது.தமிழகத்தில் கண்டுபிடிக்கப்பட்ட நடுகற்களில் 80% திருவண்ணாமலை, விழுப்புரம், வேலூர், தருமபுரி, கிருஷ்ணகிரி மாவட்டங்களில் உள்ளன. இவை தென் பெண்ணையாறு, செய்யாறு. பாலாறு நதிகளை ஒட்டிய பகுதிகள் ஆகும்.
# நடுகல்

## தமிழ்நாட்டில் நடுகற்கள்

### சங்ககாலத்தில் நடுகல்

கோவலர்களாகிய மழவர், மணி கட்டிய கடிகை வேலைக் கையில் வைத்துக்கொண்டு ஆநிரைகளை மீட்டு வருவர். அப்போது வில்லெய்து வீழ்த்தப்பட்டால் அந்த மறவனுக்கு நடுகல் நிறுத்தி வழிபடுவர். முகத்திலும் மார்பிலும் விழுப்புண்களைப் பெற்று, வீரத்தோடு முன்னின்று, பொருதுபட்ட வீரர்க்கு, அவர்தம் பீடும் பெயரும் எழுதிய நடுகற்களை நிறுவி, பூவும் புகையும் காட்டி, சிறப்பு செய்தல் வழக்கம். இது நடுகல் வணக்கம் எனப்பட்டது. அக்காலத்து நிறுவப் பெற்று மண்ணில் புதையுண்ட வீர நடுகற்கள் இக்காலத்து கல்வெட்டு ஆராய்ச்சியாளர்களால் வெளிக்கொணரப்பட்டு நம்மிடையே நிலவுகின்றன.  
பண்டைய தமிழர்கள் வெட்சி கரந்தைப் போர்களில் ஈடுபட்ட வீரர்கள் வெற்றியோடு மீண்டு வந்தால் உண்டாட்டு என்பதை நிகழ்த்திக் கொண்டாடிப் போற்றினர். போரில் இறந்தால் அவ்வீரர்களுக்கு நடுகல் நட்டு வணங்கி வழிபட்டனர். சங்க இலக்கியங்களில் கூறப்பட்டுள்ள நடுகல் பற்றிய செய்திகள் அனைத்தும் போரில் வீரமரணம் அடைந்த ஆடவர்களின் நினைவைப் போற்றி வணங்குவதற்காக நடப்பட்ட கற்களைப் பற்றியதாகவே உள்ளன. சேரன் செங்குட்டுவன் கண்ணகிக்கு நடுகல் நட்டுக் கோயில் அமைத்து வழிபாடு நிகழ்த்த ஏற்பாடு செய்ததனைச் சிலப்பதிகாரம் கூறுகிறது. பெண்களுக்கு நடுகல் நடப்பட்ட செய்தி சங்க இலக்கியங்களில் காணப்படவில்லை. நடுகல் தெய்வமாக வணங்கப்பட்டதனை பண்டைய இலக்கியங்கள் தெரிவிக்கின்றன. "கல்லே பரவினல்லது நெல்லுகுத்தப் பரவும் கடவுளும் இலவே " என்பது மாங்குடி மருதனாரின் கூற்றாகும்
# நடுகல்

## வழிபடும் முறை

நடுகற்களுக்கு நாள்தோறும் தீபதூபம் காட்டிப் பூசைசெய்யும் வழக்கமும் ஏற்பட்டது. இதனை புறநானூறு, சிலப்பதிகாரம், மலைபடுகடாம் முதலிய நூல்கள் குறிப்பிடுகின்றன. நடுகல்லைச் சுற்றிலும் கல் அடுக்கி அதனைப் பதுக்கை ஆக்குவர். இந்த நடுகற்களுக்கு 'வல்லாண் பதுக்கைக் கடவுள்' என்று பெயர். நடுகல்லோடு சேர்த்து மயிற்பீலிகளைக் கட்டுவர். உடுக்கு அடிப்பர். தோப்பி என்னும் கள் வைத்துப் படைப்பர். உயிரினங்களைப் பலியிடுவர். இந்தப் பதுக்கைக் கோயில்கள் வழிப்பாதைகள் கூடுமிடத்தில் அமைக்கப்பட்டிருக்கும்.
<poem>
::இல்லடுகள்ளின் சில்குடிச் சீறூர்ப்
::புடைநடு கல்லின் நாட்பலியூட்டி
::நன்னீராட்டி நெய்நறை கொளீஇய
::மங்குல் மாப்புகை மறுகுடன் கமழும்’
</poem>
இல்லங்களில் காய்ச்சப்படும் கள்ளையுடைய சிலவாகிய குடிகள் வாழும் சிற்றூரின் பக்கத்தே நடப்பட்ட நடுகல்லுக்கு விடியற்காலையில் நன்னீராட்டி நெய்விளக்கேற்றிப் படையலைப் படைத்தனர். நெய் விளக்கு ஏற்றியதால் உண்டான புகை மேகம்போல் எழுந்து தெருவில் மணக்கும் என்று, நடுகல் வணங்கப்பட்ட செய்தியைப் புறநானூறு கூறுகிறது. ‘நடுகல்லுக்குப் பீலி சூட்டி வணங்கும் போது கள்ளும் படைத்து வணங்கினர்' என்று புறநானூறு கூறுகிறது.  
‘நடுகற் பீலிசூட்டி நாரரி சிறுகலத்து குப்பவும்' என்று அதியமான் நெடுமானஞ்சியின் நடுகல்லுக்குக் கள்ளும் படைக்கப்பட்டது குறித்து ஔவையார் கூறுகிறார். ஆநிரைகளையுடைய கோவலர் உயர்ந்த வேங்கை மரத்தின் நல்ல பூங்கொத்துக்களைப் பனையோலையில் தொடுத்து அலங்கரித்து இலைமாலை சூட்டி நடுகல்லை வணங்கினர் என்று புறநானூறு கூறுகிறது.
<poem>
::ஊர் நனியிகந்த பார் முதிர் பறந்தலை.
::ஓங்குநிலை வேங்கை யொள்ளிணர் நறுவீப்
::போந்தையந் தோட்டிற் புனைந்தனர் தொடுத்துப்
::பல்லான் கோவலர் படலை சூட்டக்
::கல்லாயினை"
</poem>
என்பது அது குறித்த பாடற் பகுதியாகும்.  
வெட்சியார் கவர்ந்து சென்ற ஆநிரைகளை மீட்பதற்காக நடைபெற்ற கரந்தைப் போரில் உயிர்நீத்த வீரனுக்கு ஊரவர் கல்நட்டனர். மரல் நாரில் தொடுக்கப்பட்ட சிவந்த பூவையுடைய கண்ணியையும் அழகிய மயிலினது பீலியையும் சூட்டிப் பெயரும் பீடும் எழுதிப் பெருமை செய்து வழிபட்டனர்
<poem>
::பரலுடை மருங்கிற் பதுக்கை சேர்த்தி
::மரல் வகுந்து தொடுத்த செம்பூங் கண்ணியொடு
::அணி மயிற் பீலி சூட்டிப் பெயர் பொறித்து
::இனி நட்டனரே கல்லும் ‘என்பது அப்பாடற் பகுதி.
</poem>
நடுகற்களுக்கு நாள்தோறும் வழிபடும் காரியங்களைப் பெண்கள் செய்தனர் என்று சங்க இலக்கியங்கள் கூறுகின்றன. கண்ணகிக்கு செங்குட்டுவன் அமைத்த நடுகல்லுக்குப் பூசை செய்ய அவள் தோழியான தேவந்தி என்பாளை அம்மன்னன் நியமித்தான் என்று சிலப்பதிகாரம் கூறுகிறது.
# நடுகல்

## நடுகல் குறித்த நம்பிக்கைகள்

'நடுகல்லை நாள் தோறும் வணங்கினால் விருந்தினர் எதிர்ப்படுவர்’ என்றும், போரில் கணவனுக்கும் அரசனுக்கும் வெற்றி கிட்டும் என்றும் பெண்களிடையே நம்பிக்கையும் "நடுகற்களைத் தவறாது வணங்கினால் மழை மிகுதியாகப் பெய்யும். மழை பெய்தலால் கொடுங்கானம் வறட்சி நீங்கிக் குளிரும்; மரம் செடிகள் தளிர்த்துப் பூக்கும்; அதனால் வறட்சிமிக்க இக்கொடிய வழியில் வண்டுகள் மிகுதியும் மொய்க்கும்; வளம் பெருகும்" என்ற நம்பிக்கையும் மக்களிடையே இருந்தது. இதனை  
:தொழாதனை கழிதலோம்பு மதி வழாது
:வண்டு மேம்படூஉ மிவ் வறநிலையாறே" என்ற புறநானூற்றுப் பாடலடிகள் தெளிவுற உணர்த்துகின்றன.
# நடுகல்

## நடுகல் வழிபட ஆற்றுப்படுத்துதல்

பாணர்களும்கூட, வீரர்களின் நடுகற்களைக் கண்டு வணங்கிச் செல்லுமாறு ஆற்றுப்படுத்திய நிகழ்வுகளையும் சங்க இலக்கியங்கள் நமக்குக் காட்டுகின்றன.  
::பெருங்களிற் றடியிற் றோன்று மொருகண்
::இரும்பறை யிரவல சேறியின்
::தொழாதனை கழித லோம்புமதி வழாது
::வண்டு மேம் படூஉ மிவ் வற நிலையாறே
::............................
::வில்லுமிழ் கடுங்கணை மூழ்கக்
::கொல்புனற் சிறையின் விலங்கியோன்கல்லே"  
பெரிய யானையின் அடிபோலத் தோன்றும் ஒரு கண்ணினையுடைய பெரிய பறையினையுடைய இரவலனே, நீ போகின்றாயாயின் பகைவரது வில்லில் இருந்து வெளிப்பட்ட அம்புகள் மிகுதியாகத் தைக்கவும் எதிர்நின்று விலக்கியவனது கல்லைத் தொழாமல் போவதைத் தவிர்ப்பாயாக என்று, பாணர்கள் நடுகல்லை வணங்கிச் செல்லுமாறு அறிவுறுத்தப்பட்டதைப் புறநானூற்றின் வாயிலாக அறியலாம்.  
வழிச் செல்லும் பாணர்கள் வழியிடைக்காணும் நடுகற்களை வணங்கி யாழை வாசித்து செல்லுமாறு வழிப்படுத்தப்பட்டனர்.  
::"ஓன்னாத் தெவ்வர் உலைவிடத்தார்த்தென
::நல்வழிக் கொடுத்த நாணுடை மறவர்
::கல்லேசு கவலை யெண்ணு மிகப் பலவே
::இன்புறு முரற்கை நும் பாட்டு விருப்பாகத்
::தொன்றொழுகு மரபினும் மருப்பிகுத்தினைமின்’  
ஏவல் பொருந்தாத பகைவர் புற முதுகிட்ட அளவிலே தமது வெற்றி தோன்ற வீரர்கள் ஆரவாரித்தாராக, அது பொறாமல் இவ்விடத்தே உயிர் கொடுத்தற்கு நல்லகாலம் என்று மீண்டும் உயிரைக் கொடுத்த பெயர்களை எழுதி நட்ட கற்கள் மிகுதியாக உள்ளன. இன்பம் மிகுகின்ற தாளத்தையுடைய உங்கள் பாட்டு, அந்நடுகல்லின் தெய்வத்திற்கு விருப்பம் உடையதாதலின் நீங்கள் உங்களுடைய யாழை வாசித்து விரைந்து செல்வீர் என்று, பாணர்கள் நடுகல்லைக் கண்டு வணங்கிச் செல்லுமாறு கூறப்பட்டனர்.
# நடுகல்

## நடுகல் வழிபட ஆற்றுப்படுத்துதல்

### வினையழி பாவை

போர்முனையில் வீழ்ந்தோருக்கு அவர்கள் போரிட்ட மன்றத்தில் பாவைப்பொம்மை செய்து வைப்பார்களாம். அந்தப் பொம்மை மழையில் கரைந்தும் வெயிலில் காய்ந்தும் செயத அதன் அழகு அழிந்துபோகுமாம். இதுதான் வினையழி பாவை. (கல்லில் பெரும் பீடும் எழுதி வைத்தால் அது நடுகல் எனப்படும். மண்ணில் உருவாரம் செய்து வைத்தால் அது பாவை எனப்படும்.) - (வேம்பற்றூர்க் குமரனார் அகநானூறு 157)
# நடுகல்

## தற்கால நடுகற்கள்

தற்காலத்திலும் பொது மக்களுக்கான போராட்டங்களில் ஈடுபட்டு இறப்போருக்காக நடுகற்களைப் போன்ற நினைவுச் சின்னங்கள் எழுப்பப்படுவது உண்டு. இவை கற்களினால் அல்லது காங்கிறீட்டினால் கட்டப்படுகின்றன. எனினும் இவற்றைத் தற்போது நடுகற்கள் என்று குறிப்பிடுவது இல்லை.
# நடுகல்

## மாவீரர் துயிலும் இல்லங்கள்

தமிழீழ விடுதலைப் புலிகளின் மாவீரர்களின் கல்லறைகள் மற்றும் நினைவுக்கற்கள் போன்றனவற்றினை உள்ளடக்கியதாக்கிய பிரதேசம் மாவீரர் துயிலுமில்லம் எனப்படும். விடுதலைப் புலிகளின் நிலப் பகுதிகளைக் கட்டுப் பாட்டுக் கொண்டிருந்த காலத்தில் இவை சிறப்பாக பேணப்பட்டன. 2009-இல் விடுதலைப் புலிகள் போரில் தோற்ற பின்பு இந்த மாவீரர் துயிலும் இல்லங்களில் பெரும்பாலானவை இலங்கை படைத்துறையால் அழித்துதொழிக்கப்பட்டுள்ளன. போர் வீரர்களைப் புதைக்கும் இயக்க மரபு தமிழர்களின் நடுகல் மரபில் இருந்து பெறப்பட்டதாகக் கூறப்படுகிறது.
# காற்றுக் கோபுரம்

, யாஸ்த் என்னும் இடத்தில் உள்ள தோலத்-அபாத்கட்டிடத்தின் காற்றுக் கோபுரம்.]]  
**காற்றுக் கோபுரம்** என்பது, கட்டிடங்களுக்குள் இயற்கையான காற்றோட்டத்தை ஏற்படுத்துவதற்காக அமைக்கப்படும் ஒரு உயரமான அமைப்பாகும். பல நூற்றாண்டுகளாகப் பாரசீகக் கட்டிடக்கலையில் அம்சங்களில் ஒன்றாகத் திகழும் இது இன்று மத்திய கிழக்கின் பல நாடுகளின் பாரம்பரியமான கட்டிடங்களில் காணப்படுகின்றது.  
வெப்பம் மிகுந்த பாலைவன நாடுகளில் நிலமட்டத்துக்கு அருகில் காற்றோட்டம் மிகவும் குறைவாக இருப்பதுடன், காற்று மிகவும் சூடாகவும் காணப்படும். இதனால், நிலமட்டத்திலிருந்து ஓரளவு உயரத்தில் வீசுகின்ற வெப்பம் குறைந்த காற்றைக் கட்டிடங்களின் உட்பகுதிகளை நோக்கித் திருப்பிவிடுவதே காற்றுக் கோபுரங்களின் நோக்கமாகும்.
# துபாய் தேசிய அருங்காட்சியகம்

**துபாய் தேசிய அருங்காட்சியகம்**, ஐக்கிய அரபு அமீரகத்தில் துபாய் நகரின் *பார்துபாய்* பகுதியில் அமைந்துள்ளது. இது 1971 ஆம் ஆண்டு மே மாதம் 12 ஆம் தேதி துபாய் ஆளுனரால் திறந்து வைக்கப்பட்டது. துபாயின் மிகப் பழைய வரலாற்றுக் கட்டிடம் எனக் கருதப்படும், 1787 ஆம் ஆண்டைச் சேர்ந்த அல் ஃபாஹிதி கோட்டையில் இந்த அருங்காட்சியகம் அமைந்துள்ளது. உள்ளூர் அரும்பொருட்களோடு துபாயுடன் வணிகம் செய்யப்பட்ட ஆசிய, ஆபிரிக்கப் பொருட்களையும் கொண்டுள்ளது.
# இலங்கை வரலாற்றுக் காலக்கோடு
# இலங்கை வரலாற்றுக் காலக்கோடு

## கி.மு

- சிங்கள இனத்தின் பொற்காலம் - (கி.மு.2 - கி. பி. 7 அநுராதபுர ஆட்சிக் காலம்). இக்காலகட்டத்தில் கதிரமலையினைத் (கந்தரோடை) தலைநகராகக்கொண்ட யாழ்ப்பாண அரசு அநுராதபுர அரசுக்கு நிகரான பலம் பொருந்திய அரசாக விளங்கியது என கந்தரோடை புதைபொருள் ஆய்வுகள் விளக்குகின்றன.
- எல்லாளன் - (கி.மு 205 முதல் கி.மு 161 ஆட்சிக்காலம்) - தமிழன்
- மூன்றாவது கடற்கோள் (கி.மு. 306) - இலங்கைக்குப் பாரிய அழிவு (டெனற் என்பவரின் கூற்று) கோணேசர் ஆலயம் இக்காலகட்டத்தில் அழிவிற்குட்பட்டிருக்கலாம்.
- கதிர்காம சத்திரியர்கள் - (கி.மு. 4ஆம் நூற்றாண்டு) - தமிழர்கள்
- விஜயன் - (கி.மு. 543) - ஆரிய மன்னனான இவன் தனது தோழர்களுடன் இலங்கை வந்தான். இவன் இலங்கைக்கு வரும் காலத்திற்கு முன்னரே வடக்கிலும், கிழக்கிலும், தெற்கிலும் தமிழ் மக்கள் வாழ்ந்து வந்தனர். தமிழ் அரசுகள் இவன் காலத்திற்கு முன்னரே இருந்ததன் சான்றாக திராவிட தொல் பொருள் சின்னங்கள் உள்ளது குறிப்பிடத்தக்கது.
- இரண்டாவது கடற்கோள் - (கி.மு. 504) (டெனற் என்பவரின் கூற்று)
- முதலாவது கடற்கோள் - (கி.மு. 2378) இலங்கை இந்தியாவிலிருந்து பிரிந்தது (டெனற் என்பவரின் கூற்று)
- கடற்கோள் - (கி,மு. 3544) (w.பாலேந்திரா கூற்று) கோணேசர் ஆலயம் அழிவுற்றது, இராமாயாண காலத்தின் பின்னர் பாரிய கடற்கோள் ஏற்பட்டதென "இராசாவலிய" என்ற பாளி மொழி வரலாற்று நூல் கூறுகின்றது.
- கோணேசர் கோவில் - (கி.மு. 3541) கட்டப்பெற்றது என்பது குல. சபாநாதன் என்பவரின் கருத்து.
- இராவணன் - (கி.மு. 6000?) - இராமாயணக் கதாபாத்திரம்  
(விரியும்)  
- க. தங்கேஸ்வரி, ஈழ மன்னர் குளக்கோட்டனின் சிறப்புமிகு சமய,சமுதாயப் பணிகள்,(2003).
# தக்கலை

**தக்கலை** (Thuckalay, തക്കല) என்பது இந்தியாவின் தமிழ்நாடு மாநிலத்தின் கன்னியாகுமரி மாவட்டத்தில் அமைந்துள்ள முக்கிய நகரங்களில் ஒன்று. இது கன்னியாகுமரி மாவட்டத்திலுள்ள கல்குளம் வட்டத்தின் தலைநகரமாகும். மேலும் இது கன்னியாகுமரி மாவட்டத்திலுள்ள ஊராட்சி ஒன்றியங்களில் ஒன்றாகும். இந்திய தேசிய நெடுஞ்சாலை 47-இல் நாகர்கோவிலிலிருந்து சுமார் 17 கி.மீ. தொலைவிலும், திருவனந்தபுரத்திலிருந்து சுமார் 51 கி.மீ. தொலைவிலும் இவ்வூர் அமைந்துள்ளது.
# தக்கலை

## ஊராட்சிகள்

தக்கலை ஊராட்சி ஒன்றியத்துக்குட்பட்ட ஊராட்சிகள்
1. ஆத்திவிளை
1. சடையமங்கலம்
1. கல்குறிச்சி
1. மருதூர்குறிச்சி
1. முத்தலக்குறிச்சி
1. திக்கணங்கோடு
1. நுள்ளிவிளை
# தக்கலை

## சிறப்புகள்

இதன் அருகிலுள்ள பத்மனாபபுரம் அரண்மனை சரித்திரப் புகழ் வாய்ந்தது. இவ்வூரின் அருகில் குமாரகோவில் என்ற இடத்தில் நூருல் இஸ்லாம் பொறியியல் கல்லூரி எனும் கல்வி நிறுவனம் அமைந்துள்ளது. ஹிந்து வித்தியாலயா, அமலா கான்வென்ட், லிட்டில் பிளவர் பள்ளி, அரசினர் உயர்நிலைப்பள்ளி ஆகியன முக்கிய ஆரம்ப கல்வி நிலையங்கள்.
# திருக்கரசைப் புராணம்

**திருக்கரசைப் புராணம்** இலங்கையின் திருக்கோணமலையில் மகாவலி கங்கைக் கரையில் அமைந்திருந்த அகத்தியத்தாபனம் என்னும் கரசைச் சிவன் கோயில் மீது பாடப்பட்ட தல புராணமாகும். இதன் நூலாசிரியர் பெயர் சரியாகத் தெரியவில்லை; ஆயினும் நூற் பெயரால் கரசைப் புலவர் எனப்படுகிறார்.  
இப்புராணம் சூதமுனி அருளிச் செய்த வடமொழிப் புராணத்தினைத் தழுவிச் செய்யப்பட்டதாக இப்புராண வரலாறு கூறும் பகுதியிற் சொல்லப்பட்ட போதும் தழுவப்பட்ட முதனூலின் பெயர் குறிப்பிடப்படவில்லை. கடவுள் வாழ்த்து, குரு வணக்கம், புராண வரலாறு, அவையடக்கம் ஆகியன கொண்ட பாயிரப் பகுதியும் இலங்கைச் சருக்கம், கங்கைச் சருக்கம், தாபனச் சருக்கம், பூசைச் சருக்கம் ஆகிய நான்கு சருக்கங்களும் கொண்டதாக இந்நூல் அமைந்துள்ளது.
# திருக்கரசைப் புராணம்

## இந்நூலின் பதிப்புகள்

- திருக்கரசைப் புராணம் சுன்னாகம் அ. குமாரசாமிப்புலவரின் பொழிப்புரையுடன் திருகோணமலை வே. அகிலேசபிள்ளையால் மயிலிட்டி அச்சியந்திரசாலையில் 1890 ஆனி மாதம் பதிப்பிக்கப்பட்டது.  
- இதன் இரண்டாவது பதிப்பு திருகோணமலையில் 1952 சூலையில் அச்சிடப்பெற்றது.  
- மூன்றாம் பதிப்பாக 1976 இல் கட்டைபறிச்சான் இந்து இளைஞர் மன்றம் வ. அ. இராசரத்தினம் அவர்களின் மேற்பார்வையில் வெளியிட்டது.
# கோணமலை அந்தாதி

**திரிகோணமலை அந்தாதி** திருக்கோணேசர் மேல் பாடப்பட்ட அந்தாதி நூலாகும். திருக்கோணமலை சிதம்பரநாதர் சுப்பிரமணீயனார் என்னும் புலவரின் புதல்வரும் ஆறுமுக முதலியார் என்று அழைக்கப்பட்டவருமான புலவர் சு. ஆறுமுகம் என்பவரால் 1886 ஆம் ஆண்டளவில் பாடி முடிக்கப்பட்டது. இந்நூல் 1990 இல் கொழும்பு இந்து கலாசார அமைச்சினால் மீள் பதிப்பிக்கப்பட்டுள்ளது.
# தமிழர் ஓவியம்

ஓவியம் ஒரு கவின் கலை. தமிழ்ச் சூழலில், தமிழர் மரபில், தமிழர்களால் ஆக்கப்படும் ஓவியங்களை **தமிழர் ஓவியம்** எனலாம். ஓவியத்தை சித்திரம் என்றும் தமிழில் குறிப்பிடுவர்.
# தமிழர் ஓவியம்

## தமிழர் ஓவிய வரலாறு

"தமிழகத்தில் கற்கால குகைகளிலே மிருகங்களை வேட்டையாடுவதையும் வேறுசில குறியீடுகளையும் காணக்கிடைக்கின்றன. சங்க காலத்திலேயே தமிழர்களிடையே ஓவியக் கலை வளர்ச்சி நிலையில் இருந்ததற்கான சான்றுகள் இருக்கின்றன. தமிழர் சம்பந்தப்பட்ட ஓவியங்கள் பெரும்பாலும் சுவர் ஓவியங்களே. அதாவது சுவரில் எழுதப்பட்ட ஓவியங்கள். மிகச்சில மரப்பலைகளிலும், கிழி (துணிச்சீலை) களிலும் எழுதப்பட்டன."  
"இன்றைய பழந்தமிழரின் ஓவியக் கலைக்குப் பேர் சொல்லும் ஓவியங்கள் பனைமலை ஓவியத்தில், காஞ்சி கோயிலில், திருமலைப்புரக் கோயிலில், சித்தண்வாசல் குகையில், தஞ்சை பெரியகோயிலில், மதுரை நாயக்கர் கால மண்டபங்களில் நினைவுச் சின்னங்களாக இருக்கின்றன"  
<br/>
# தமிழர் ஓவியம்

## கலைச்சொற்கள்

- புனையா ஓவியம் - கோட்டினால் வரைந்த வண்ணம் தீட்டப்படாத ஓவியம்
- புனைந்த ஓவியம் - சித்திரம் - வண்ணங்களினால் புனைந்து அமைத்த ஓவியம்
- துகிலிகை, தூரிகை - brush
- 'தொய்யில்'
- ஓவியர், ஒவமாக்கள், கண்ணுள் வினைஞர்
- ஓவம், ஓவு
- புடைப்போவியம் - கல் சிற்பங்களில் புடைத்து செய்யப்படுவன.
# தமிழகக் கோவில்கள்

இந்தியாவிலேயே அதிக எண்ணிக்கையில் கோவில்கள் உள்ள மாநிலம் தமிழ்நாடாகும். இங்கு 24,608 சிவன் கோயில்கள் உள்ளன இவற்றில் சமயக் குரவர்களால் பாடல் பெற்ற தலங்கள் 247. திருப்புகழ் பாடல் பெற்ற தலங்கள் 106. பெருமாளுக்கு 10,033 கோவில்கள் உள்ளன. மேலும் 10,346 ஏனைய கோவில்களும் உள்ளது குறிப்பிடத்தக்கது.
தமிழக அம்மன் கோவில்கள்  
- முனைவர் எஸ். ராதாகிருஷ்ணன்,(ப - 6) பொது அறிவுப்பெட்டகம் (2002).
# ஜாமா பள்ளி, தில்லி

**மஸ்ஜித் இ ஜஹான்-நுஃமா** (பாரசீகம்: مسجد جھان نما, "உலக பள்ளிவாசல்களின் பிரதிபலிப்பு") என்கிற பெயர் கொண்ட இப்பள்ளிவாசல் **ஜாமா மஸ்ஜித்** என்று பொதுவாக அழைக்கப்படுகிறது. இந்தியாவில் இருக்கும் பள்ளிவாசல்களில் மிகப்பெரியத்தில் ஒன்றாக உள்ளது. தாஜ்மஹாலை கட்டிய முகலாயப் பேரரசர் ஷாஜகானால் பொ.ஊ. 1656 ஆம் ஆண்டு கட்டப்பட்டது. இந்தப் பள்ளிவாசலின் முதல் இமாமான சையது அப்துல் கபூர் சா புகாரியால் இது திறந்து வைக்கப்பட்டது. இப்பள்ளி பழைய தில்லியில் உள்ள சட்னி சவுக்கின் பிரதான மத்திய வீதியில் அமைந்துள்ளது.  
முகலாய பேரரசின் தலைநகரான இப்போது பழைய டெல்லி என்று அழைக்கப்படும் ஷாஜஹானாபாத்தில் அமைந்துள்ள இது 1857 இல் பேரரசு மறையும் வரை முகலாய பேரரசர்களின் முக்கிய மசூதிகளில் ஒன்றாக செயல்பட்டது. ஜமா பள்ளி ஆங்கிலேயர் காலனித்துவ காலத்தில் இந்திய இசுலாமிய சக்தியின் அடையாளச் சின்னமாக கருதப்பட்டது. பிரித்தானிய ஆட்சியின் பல முக்கிய காலகட்டங்களில் இது அரசியல் முக்கியத்துவம் வாய்ந்த தளமாகவும் இருந்தது. இந்தப் பள்ளிவாசல் இப்போதும் பயன்பாட்டில் உள்ளது. இது டெல்லியின் மிகவும் பிரபலமான இடங்களில் ஒன்றாகும், இது பழைய டெல்லி நெறிமுறைகளுடன் நெருக்கமாக அடையாளம் காணப்பட்டுள்ளது.  
இப்பள்ளியில் ஒரே நேரத்தில் 25000 பேர் நின்று தொழக்கூடிய வசதி உள்ளது. இப்பள்ளியின் வடக்குதிசை வாசலுக்கு அருகில் குர்ஆன் ஆயத்துகள் எழுதப்பட்ட பழங்கால மான் தோல்கள் காட்சிக்கு வைக்கப்பட்டுள்ளன.
# ஜாமா பள்ளி, தில்லி

## வரலாறு

### கட்டுமானம்

முகலாய பேரரசர் ஷாஜகான் பொ.ஊ. 1650-1656 க்கு இடையில் ஷாஜஹானாபாத்தின் மிக உயரமான இடத்தில் ஜமா பள்ளியை கட்டினார். இந்த மசூதியை உசுதாத் அஹ்மத் லகோரி வடிவமைத்தார், அவர் 1649 இல் இதன் கட்டுமானத்தைத் தொடங்குவதற்கு முன்பு இவர் இறந்தார். பின்னர் கட்டிடக் கலைஞர் உஸ்தாத் கலீல் அவர்களால் சுமார் 5000 தொழிலாளர்கள் மூலம் கட்டி முடிக்கப்பட்டது. பணியாளர்களில் இந்தியர்கள், அரேபியர்கள், பாரசீகர்கள், துருக்கியர்கள் மற்றும் ஐரோப்பியர்கள் என பலதரப்பட்ட இருந்தனர். ஷாஜகானின் ஆட்சியின் போது சாதுல்லா கான் ஆட்சியைப் பிடித்தார். ஷாஜகானின் வீட்டுக் கட்டுப்பாட்டாளரான ஃபாசில் கான் ஆகியோரால் கட்டுமானம் முதன்மையாக மேற்பார்வையிடப்பட்டது. இந்த நேரத்தில் கட்டுமான செலவு பத்து லட்சம் (ஒரு மில்லியன்) ரூபாய் ஆனது. இந்த மசூதி 23 சூலை 1656 அன்று உஸ்பெகிஸ்தானின் புகாராவில் இருந்து சையத் அப்துல் கபூர் சா புகாரியால் திறக்கப்பட்டது. சையத் அப்துல் கபூர் சா புகாரி மசூதியின் ஷாஹி இமாம் (அரச இமாம்) ஷாஜஹானால் அழைக்கப்பட்டார்.
# ஜாமா பள்ளி, தில்லி

## ஜாமா பள்ளி இமாம்கள்

1. சையத் அப்துல் கபூர் ஷா புஹாரி சாஹி இமாம்
1. சையத் அப்துல் சக்கூர் ஷா புஹாரி சாஹி இமாம்
1. சையத் அப்துல் ரஹீம் ஷா புஹாரி சாஹி இமாம்
1. சையத் அப்துல் கபூர் ஷா புஹாரி தானி சாஹி இமாம்
1. சையத் அப்துல் ரஹ்மான் ஷா புஹாரி சாஹி இமாம்
1. சையத் அப்துல் கரீம் ஷா புஹாரி சாஹி இமாம்
1. சையத் மிர் ஜீவன் ஷா புஹாரி சாஹி இமாம்
1. சையத் மிர் அஹ்மது அலி ஷா புஹாரி சாஹி இமாம்
1. சையத் முகம்மது ஷா புஹாரி சாஹி இமாம்
1. மெளலானா சையத் அஹமது புஹாரி சாஹி இமாம்
1. மெளலானா சையத் ஹமீது புஹாரி சாஹி இமாம்
1. சையத் அப்துல்லா புஹாரி
1. சையத் அஹ்மது புஹாரி
# இலக்னத்திற்கேற்ப வீட்டு வாசல்

**இலக்கினத்திற்கேற்ப வீட்டு வாசல்** என்பது, இந்துக்களின் பண்பாட்டில், வீடுகளை அமைக்கும்போது வீட்டுத் தலைவரின் இலக்கினத்துக்கு ஏற்ப வீட்டின் வாசலைக் குறிப்பிட்ட திசைகளை நோக்கி அமைக்கும் நடைமுறையைக் குறிக்கிறது. உலகம் முழுவதிலும் காணப்படும் பல பண்பாட்டுக் கூறுகளைப் போலவே, இந்த நடைமுறையும் நம்பிக்கையின் அடிப்படையிலானது, இந்துக்களின் உலக நோக்கின் பாற்பட்டது. இது தற்கால அறிவியல் கோட்பாடுகளுக்கு அமைவானதாக ஏற்றுக்கொள்ளப்படுவது இல்லை. எனினும், தற்காலத்திலும் இம்முறைகளைக் கைக்கொள்பவர்கள் பெருமளவில் உள்ளனர்.  
வாஸ்து சாஸ்திரம், சிற்ப நூல், மனையடி சாஸ்திரம் என்று பலவாறாக அறியப்படும், கட்டிடங்களை அமைக்கும் மரபுவழி நடைமுறைகள் பற்றி விளக்கும் நூல்கள் வீடுகளின் வாசல் அமைய வேண்டிய திசையைத் தெரிவது பற்றிச் சிறப்பாகப் பேசுகின்றன. இந்நூல்களின்படி வாசல் திசையைத் தெரிவு செய்வது என்பது, வீடு அமைத்தலில் முதலில் செய்யவேண்டிய முக்கியமான பணிகளுள் ஒன்று. இந்த நூல்கள் பல்வேறு காலகட்டங்களில் தோன்றியவை என்பதால், அவ்வக்காலச் சமூக பண்பாட்டுப் பின்னணிகளுக்கு ஏற்ப இவற்றில் வேறுபாடான கருத்துக்கள் காணப்படுகின்றன. எடுத்துக்காட்டாக, வாசல் திசை தெரிவுக்கு வீடு கட்டும் மாதம், வீட்டில் வாழவுள்ளோர் சார்ந்த வருணம், போன்ற பல்வேறு தேர்வு வரன்முறைகளையும் பழைய நூல்களில் பயன்படுத்தியுளனர். இவற்றுட் சில இக்காலச் சமூகப் பின்னணியில் பொருத்தம் இல்லாமல் போனதாலும் (எகா: வருணம்) வேறு சில நடைமுறைக்கு வசதிக் குறைவாக இருப்பதாலும் வழக்கற்றுப் போயின. எனினும், தற்கால நம்பிக்கைகளின்படி வாசல் திசையைத் தெரிவு செய்வதில் வீட்டுத் தலைவரின் பிறந்த இலக்கினம் முக்கியப் பங்கு வகிக்கிறது.
# இலக்னத்திற்கேற்ப வீட்டு வாசல்

## வரைவிலக்கணங்களும், வேறுபாடுகளும்

### ஒருவரின் இலக்கினம்

பூமியைச் சூழவுள்ள வெளி பூமியை மையமாகக் கொண்டு ஒவ்வொன்றும் 30 பாகை அளவு கொண்ட 12 பிரிவுகளாகப் பிரிக்கப்படுகின்றது. இவற்றுக்கு மேடம், இடபம், மிதுனம், கடகம், சிங்கம், கன்னி, துலாம், விருச்சிகம், தனுசு, மகரம், கும்பம், மீனம் எனப் பெயரிட்டுள்ளனர். பூமி தன்னைத்தானே சுற்றுவதால், புவியில் உள்ள ஏதாவது ஒரு இடத்தைக் குறித்து இந்த ஒவ்வொரு இராசியும் ஒன்றன்பின் ஒன்றாகக் கிழக்கு அடிவானத்தில் உதித்து மேற்கில் மறைவதுபோல் தோன்றும். ஒரு குறித்த நேரத்தில் அடிவானத்தில் இருக்கும் இராசி அந்த நேரத்துக்குரிய இலக்கினம் ஆகும். இதுபோல, ஒருவர் பிறக்கும் நேரத்துக்குரிய இலக்கினம் அவரது இலக்கினம் எனப்படும். ஒருவருடைய பிறப்பு நேரத்தை அடிப்படையாகக் கொண்டு எழுதப்படும் சாதகக் குறிப்பின் கோள்நிலை வரைபடத்தில் குறித்த இராசிக்குரிய கட்டத்தில் "ல" அல்லது "இல" என்று அவரது இலக்கினம் குறிக்கப்பட்டிருக்கும்.
# இலக்னத்திற்கேற்ப வீட்டு வாசல்

## வரைவிலக்கணங்களும், வேறுபாடுகளும்

### வீடும் வாசலும்

வீட்டு வாசல் என்பது வீட்டுக்குள் நுழைவதற்கான வாசல் என்பது தெளிவு. ஆனாலும், நடைமுறையில் இது தொடர்பில் சில வேறுபாடுகள் காணப்படுகின்றன. எடுத்துக்கொண்ட தேவைக்காக வீடு என்று கொள்ளப்படுவது எது என்பதில் உள்ள வேறுபாட்டினாலேயே இந்த நிலை ஏற்படுகிறது. வீட்டுக்குரிய எல்லா அறைகளையும் உட்படுத்திய கட்டிடத்தை வீடு எனக்கொண்டு அதற்குள் நுழைவதற்கான வாயிலை வீட்டு வாயில் எனக் கொள்வது ஒன்று. சில பகுதிகளில் வீட்டில் பெரிய அறைக்குச் சிறப்பு முக்கியத்துவம் உண்டு. இங்கே அந்த அறையையே வீடு எனக் கொண்டு அதன் வாயிலையே வீட்டு வாசல் என்பர். யாழ்ப்பாணப் பகுதியில் வழக்கில் உள்ள நடைமுறை இதற்கு எடுத்துக்காட்டு.
# இலக்னத்திற்கேற்ப வீட்டு வாசல்

## இலக்கினத்துக்கு உரிய வாயில் திசைகள்

வடக்கு, கிழக்கு, தெற்கு, மேற்கு என்னும் நான்கு திசைகளை நோக்கியதாக மட்டுமே வீட்டு வாசல்களை அமைக்கலாம் என்று மரபுவழிச் சிற்ப நூல்கள் கூறுகின்றன. இதனால், வீடு கட்ட எண்ணுபவர்கள் அவர்களது பிறந்த இலக்கினத்தின் அடிப்படையில் இந்த நான்கு திசைகளுள் ஒன்றைத் தெரிந்துக் கொள்ளவேண்டும் என்று அவை பரிந்துரைக்கின்றன. மக்கள்தொகை பெருகிவந்த சூழலில், குறிப்பாக நகரப் பகுதிகளில் வீடுகள் பல்வேறு திசைகளிலும் செல்லும் சாலைகளை ஒட்டி அமையவேண்டி உள்ளதாலும், வீடுகட்டுவதற்கான நிலத்தின் அளவு சிறிதாக இருப்பதாலும், வாயில் திசை குறித்த மேற்படி விதிகளைப் பின்பற்றுவது கடினமாகியது. இதன் காரணமாகவோ என்னவோ, சில நூல்கள் ஒரு இலக்கணத்துக்கு ஒரு திசையையே பரிந்துரைக்க வேறு சில இவ்விதிக்கு நெகிழ்வுத்தன்மை கொடுத்து ஒவ்வொரு இலக்கினத்துக்கும் இன்னொரு திசையையும் பரிந்துரைக்கின்றன.  
பின்வரும் இலக்னத்தில் பிறந்தவர்கள் குறிப்பிட்ட திசைகளினை நோக்கி வீடுகளை அமைத்துக் கொண்டால் அவர்களது வாழ்வு சிறப்பாக விளங்கும் என்பது நம்பிக்கை.  
- ரிசபம், கன்னி, மகர இலக்னம் - தெற்கு பார்த்த வீடு.
- கடகம், விருச்சிகம், மீனம் - வடக்கு பார்த்த வீடு.
- மிதுனம், துலாம், கும்பம் - மேற்கு பார்த்த வீடு.
- மேஷம், சிம்மம், தனுசு - கிழக்கு பார்த்த வீடு.  
- முனைவர் எஸ். ராதாகிருஷ்ணன்,(ப - 53) பொது அறிவுப்பெட்டகம் (2002).
# மூலிகைகள் பட்டியல்

__NOTOC__
# மூலிகைகள் பட்டியல்

## அ

1. அக்ரூட்
1. அகத்தி
1. அகில்
1. அசிலாம்பாலை
1. அசுவகந்தி இதுவே அமுக்கரா
1. அசோகு
1. அத்தி
1. அதிமதுரம்
1. அதிவிடையம்=
அதிவிடயம்=
அதிவிடம்=
அதிவிடை=
*Aconitum heterophyllum*
1. அந்திமல்லி
1. அப்ரமாஞ்சி
1. அபின்
1. அம்மான்பச்சரிசி
1. அம்மையார் கூந்தல் இதுவே முதியார் கூந்தல் என்றும் அழைக்கப்படும்
1. அமுக்காரா
1. அரசு
1. அரலி
1. அரளி, அரலி
1. அரத்தை
1. அரைக்கீரை
1. அருகம்புல்
1. அரிவாள்மனைப் பூண்டு – Sida acuta
1. அருநெல்லி
1. அவுரி
1. அவரை
1. அழவணம் இதுவே மருதாணி, தருதோன்றி என்பன
1. அறுகு
1. அல்லிக்கிழக்கு
1. அழுகண்ணி
# மூலிகைகள் பட்டியல்

## ஆ

1. ஆடாதோடை
1. ஆடுதின்னாப்பாலை
1. ஆட்டுமல்லி
1. ஆமணக்கு
1. ஆமில்லம்
1. ஆரா கீரை
1. ஆல்
1. ஆல்பகடா
1. ஆவாரை – Cassia Auriculata
1. நிலாவாரை
1. ஆனைக்குன்றி
1. ஆனை நெருஞ்சி(அ) பெரு நெருஞ்சி
1. ஆனைத் தகரை
1. ஆரை மூலிகை – Marselia quadrifida
1. ஆடுதின்னாப்பாலை
# மூலிகைகள் பட்டியல்

## இ

1. இஞ்சி
1. இமாலய செர்ரி
1. இலவங்கப்பட்டை
1. இலுப்பை
1. இலாமிச்சை
1. இம்பூரல் – Oldenlandia umbellata
1. இக்கிரி
1. இயங்கு (மூலிகை)
1. இத்தி
1. இருளி
# மூலிகைகள் பட்டியல்

## ஈ

1. ஈழத்து அலரி
1. ஈச்சை
# மூலிகைகள் பட்டியல்

## உ

1. உதர்கொடி
1. உத்தாமணி (வேலிப்பருத்தி) – Pergularia daemia
# மூலிகைகள் பட்டியல்

## ஊ

1. ஊமத்தை
# மூலிகைகள் பட்டியல்

## எ

1. எட்டி
1. எருக்கு --- Calotropis Gigenta/Calotropis Gigantea
1. எலுமிச்சை
1. எலிக்காதிலை எலிச் செவியன் என்றும் அழைப்பர்
1. எள்
# மூலிகைகள் பட்டியல்

## ஏ

1. ஏலம்
# மூலிகைகள் பட்டியல்

## ஒ

1. ஒதி
# மூலிகைகள் பட்டியல்

## ஓ

1. ஓமம்
1. ஓதியன் – Nardostachys Jatamansi
1. ஓரிதழ் தாமரை – Hybanthus Enneaspermus
1. ஓடுவெட்டி
# மூலிகைகள் பட்டியல்

## க

1. கசகசா
1. கஞ்சா
1. கடுக்காய்
1. கண்டங்கத்தரி _ Solanum Jacquinii
1. கண்டத்திப்பிலி – Chavica Roxburghii
1. கத்தரி
1. கப்பல் அலரி
1. கரிசிலாங்கண்ணி
1. கருங்காலி
1. கருஞ்சீரகம்
1. கருப்பூரம்
1. கருவேலம்
1. கருநெய்தற்பூ Nymhae Cyanea
1. கருநொச்சி
1. கல்யாண முருங்கை
1. கவாகவ
1. கள்ளி மந்தாரை
1. களாக்காய்
1. கற்பூர மரம்
1. கற்பூரவல்லி
1. கற்பூரபுல்
1. கற்றாழை
1. கறிவேப்பில்லை
1. கசுதூர் மஞ்சள்
1. கருவேல்
1. கண்டங்கத்தரி
1. கடற்பசளி
1. காஞ்சாங்கோரை
1. காரை
1. காட்டுஅக்ரூட்
1. காட்டு ஆமணக்கு
1. காட்டு எலுமிச்சை
1. காட்டு மஞ்சள்
1. காசுக்கட்டி – Acacia catechu
1. கிச்சிலி கிழங்கு
1. கிராம்பு
1. கீழ்காய்நெல்லி
1. கீழாநெல்லி
1. குங்கிலியம்
1. குரசானி ஓமம்
1. குப்பைமேனி
1. குருவேர்
1. குருக்கம், குருக்கமுத்து
1. குன்றுமணி
1. குப்பைமேனி
1. குறிஞ்சா
1. குன்றிமணி
1. கூவைக்கிழங்கு
1. கையப்புடை
1. கொடிபசிலைக்கீரை
1. கொத்தமல்லி
1. கொய்யா
1. கொய்னா
1. கொழுஞ்சி
1. கொவ்வை
1. கொடிக்கள்ளி
1. கொள்ளுக்காய் வேளை
1. கோவைக்கொடி
1. கோரை
1.
# மூலிகைகள் பட்டியல்

## ச

1. சண்பகம்
1. சக்கரவர்த்திக் கீரை
1. சதகுப்பை – Anethum sowa
1. சடாமாஞ்சில் – Nardostachys Jatamansi
1. சடைக்குப்பி
1. சப்போட்டா
1. சமுத்திரப்பாலை
1. சர்பகந்தி
1. சர்முர்கா
1. சந்தனம் (மரம்)
1. சவுக்கு
1. சாருண்னை
1. சாறணை
1. சவுந்தவல்பொரி
1. சிறுநெருஞ்சி
1. சிறுசெருப்படை – Coldenia procumbens
1. சிக்கிரி
1. சித்தரகம்
1. சிந்துரங்கம்
1. சிறுகடலாடி
1. சிறுகுறிஞ்சா
1. சிறுபீளை—Aerna Lanata/Aerva Lanata
1. சிறுபுள்ளடி – Desmodium Triflorum
1. சிற்றரத்தை
1. சிற்றாமணக்கு -Ricinis Communis/Ricinus communis
1. சிற்றாமுட்டி வேர் – Pavonia Zeylanica
1. சிவகரந்தை -
1. சிற்றாமுட்டி
1. சிறுகுறிஞ்சா
1. சீந்தில்
1. சீமை அகத்தி
1. சீமை மாதுளை
1. சீரகம்
1. சீந்தில்
1. சுக்கு
1. சுக்கான் கீரை
1. சுடுகாட்டு மல்லி
1. சுண்டை
1. சூரியகாந்தி
1. சூரை (தாவரம்)
1. செங்கத்தாரி – Capparis aphylla/Capparis decidua
1. செம்பருத்தி, செவ்வரத்தை
1. செயிண்ட் சான் பூண்டு
1. செம்முள்ளி
1. சேம்பு
1. சோற்றுக் கற்றாழை
# மூலிகைகள் பட்டியல்

## ட

1. டூன் மரம்
# மூலிகைகள் பட்டியல்

## த

1. தஞ்சலரி
1. தண்ணீர் விட்டான் கிழங்கு - Asparagus racemosus
1. தனியா
1. தயிர்வளை
1. தகரை
1. தாழை – Pandanus odoratissimus
1. தழுதாரை – Clerodendrum phlomides
1. தாளிசபத்திரி
1. தான்றி
1. திப்பிலி
1. திருநீற்றுப்பச்சை
1. தீவட்டிக் கோரா/குரா
1. துவர்க் காந்தல்
1. துவரை
1. துளசி
1. துத்தி – Abutilon indicum
1. தூதுவளை
1. தொட்டாற் சிணுங்கி/ தொட்டால் வாடி
1. தேவதாளி
1. தேத்தாங்கொட்டை – Strychnos potatorum
1. தேள் கொடுக்கி
1. தேங்காய்ப்பூக்கீரை
1. தொய்யில்
1. தெவிட்டை
1. தொழுகண்ணி
# மூலிகைகள் பட்டியல்

## ந

1. நந்தியாவட்டை
1. நஞ்சறுப்பான் – Tylophora Asthmatica
1. நன்னாரி
1. நரிகையுறை
1. நறுவிலி
1. நஞ்சறுப்பான்
1. நாபி
1. நாயுருவி
1. நாரத்தை
1. நாரத்தம்புல்
1. நாவல்
1. நிலவேம்பு
1. நிலாவாரை – Cassia Senna
1. நீலகிரி தைலம்
1. நீலசெடி
1. நீர்நொச்சி
1. நீர்முள்ளி
1. நுணா – Morinda Coreia
1. நெருஞ்சி
1. நெல்லி
1. நெரிடம்
1. நொச்சி
# மூலிகைகள் பட்டியல்

## ப

1. பங்கி
1. பசளி
1. பப்பாளி
1. புரசு பலாசு
1. பருப்புக் கீரை
1. பவழ மல்லி
1. பச்சை அலரி
1. பற்பாடகம் Mollugo Cerviana
1. பட்டிப்பூ
1. பழம்பாசி
1. பாரிசாதம்
1. பாவட்டை
1. பிரமதண்டு
1. பிரண்டை
1. பிராயன் Streblus Asper
1. பீர்க்கு
1. புரங்கம்
1. புரவம்
1. புல்லாந்தி
1. பிளப்புச் சீரகம் Carum Nigrum/Carum carvi
1. பிரண்டை
1. புடல்
1. புதினா
1. புளி
1. புளிக்கீரை
1. புளிச்சை
1. புன்னை, பின்னை
1. பெரியதகரை
1. பெருங்காயம்
1. பெருநாவல்
1. பெருநெல்லி
1. பொடுதலை
1. பொரம்பை
1. பெல்லடோனா
1. பொன்னாங்கண்ணி
1. பேரரத்தை
1. பேய்மிரட்டி – ANISOMELES MALABARICA
1. பேராமுட்டி
1. பேய்ப்புடல்
1. பைன் மரம்
# மூலிகைகள் பட்டியல்

## ம

1. மகிழம்
1. மங்குசுத்தான்
1. மந்தாரை
1. மஞ்சள்
1. மஞ்சள் அலரி
1. மடமட்டகம்
1. மணித்தக்காளி
1. மயிர்சிக்கி  
1. மருதம், மருதபட்டை
1. மருதாணி மருதோன்றி என்ற பெயரும் உண்டு
1. மருத மரம் மருது என்பது இதுவே
1. மலைக்கள்ளி
1. மலைவேம்பு
1. மணித்தக்காளி
1. மாங்காய் இஞ்சி
1. மாசிக்காய்
1. மாதுளை
1. மாவிலங்கம்
1. மிளகாய்
1. மிளகு
1. மிளகுகரணை
1. முக்கம்பாலை
1. முடக்கத்தான்
1. முட்சங்கன் – Azima Tetracantha
1. முருங்கை
1. முயற்புல்
1. முள்ளுக்கீரை
1. முத்தாமணக்கு
1. முசுட்டை
1. மூங்கில்
1. முடக்கொத்தான்
1. மொசுமொசுக்கை
1. மோகலிங்கம்
# மூலிகைகள் பட்டியல்

## ய

1. யூகலிப்டசு
# மூலிகைகள் பட்டியல்

## ர

1. ரணக்கள்ளி இலைக்கள்ளி என்பது இதுவே
1. ரோசா
# மூலிகைகள் பட்டியல்

## ல

1. லோதி, லோத்ரா
# மூலிகைகள் பட்டியல்

## வ

1. வகுளம்
1. வசம்பு – Acorus calamus
1. வண்டுகொல்லி
1. வட்டத்துத்தி
1. வல்லாரை
1. வட்டுக்கத்தரி
1. வாதமடக்கி
1. வாதநாராயனன்
1. வாயுவிளங்கம்
1. வால்மிளகு
1. வில்வம்
1. விளாமரம்
1. விட நாபி
1. விடத்தேர் (மூலிகை)
1. விஷ்ணு கிரந்தி
1. வீழி
1. வெங்காயம்
1. வெட்டிவேர்
1. வெந்தயம்
1. வெட்டுக்காயப் பூண்டு – Tridax procumbens
1. வெட்பாலை
1. வெள் எருக்கு
1. வெள்ளைநுனா
1. வெள்ளைக்கடம்பு – (*Hymenodictyon Orixense*)
1. வெள்ளைமருது
1. வெண்நொச்சி
1. வெண்ஊமத்தை
1. வெற்றிலை
1. வேம்பு, வேப்பிலை
1. வேலிகாத்தான்
# மூலிகைகள் பட்டியல்

## ஜ

1. ஜாதிக்காய்
1. ஜின்கோ
1. ஜின்செங்  
|}
# மூலிகைகள் பட்டியல்

## உசாத்துணைகள்

1. சுப்பிரமணியம் சிவநாயகமூர்த்தி. (2003). *நெடுந்தீவு மக்களும் வரலாறும்*.
2. தமிழ்நாட்டுத் தாவரங்கள் பாகம் இரண்டு கே.கே. ராமமூர்த்தி தமிழ்நாட்டுப்பாடநூல் நிறுவனம் பதிப்பு 2000
3. குணபாடம் முதல் பாகம் க.ச. முருகேச முதலியார் இந்திய மருத்துவம் - ஓமியோபதித்துறை சென்னை 600 106
# திருவாஞ்சியம் வாஞ்சிநாதசுவாமி கோயில்

**திருவாஞ்சியம் வாஞ்சிநாதசுவாமி கோயில்** என்பது தமிழ்நாடு மாநிலத்தின் தேவாரப் பாடல் பெற்ற தலங்களில் சோழ நாடு காவிரி தென்கரைத் தலங்களில் அமைந்துள்ள 70ஆவது சிவத்தலமாகும். சம்பந்தர், அப்பர், சுந்தரர் மூவரதும் பாடல் பெற்ற இத்தலம் திருவாரூர் மாவட்டத்தில் நன்னிலத்திலிருந்து ஐந்து கிலோ மீட்டர் தொலைவில் ஸ்ரீவாஞ்சியம் என்ற ஊரில் அமைந்துள்ளது.  
"காசியைவிட வீசம் அதிகம்" என்று காசியைக் காட்டிலும் சிறப்பான சிவத்தலமாக புகழ்ந்து கூறப்படும் திருத்தலம்.  
இத்தலத்தில் திருமால் சிவனை வழிபட்டு இலட்சுமி தம்மிடம் வாஞ்சையுடன் இருக்குமாறு வரம் பெற்றார் என்பது தொன்நம்பிக்கை. எமன் வழிபட்ட தலம்; இத்தலத்தில் இறப்பவர்க்கு எமவாதனை இல்லை என்பவையும் தொன்நம்பிக்கைகளாகும்.  
திருமகள், இயமன், பிரமன், இந்திரன், பராசரர், அத்திரி முதலியோர் வழிபட்ட தலம்.  
வாஞ்சியம் திருக்கோயிலில், சர்வதாரி வருடம் பங்குனி மாதம் 26 ஆம் நாள் (8.4.2009) திருக்குடமுழக்கு நன்னீராட்டுப் பெருவிழா நடைபெற்றது.
# திருவாஞ்சியம் வாஞ்சிநாதசுவாமி கோயில்

## தலவரலாறு

இயமன் தான் உயிரை எடுக்கும் பணியைச் செய்வதால் மற்றவர்களால் வெறுக்கப்படுவதையும், தமது பணி காரணமாக தமக்கு ஏற்பட்டுள்ள தோஷத்தால் மனஅமைதி இழந்து தவிப்பதையும் திருவாரூர் தியாகராஜரிடம் சென்று முறையிட்டார். அவர் திருவாஞ்சியம் சென்று வழிபடச் சொல்ல, அதன்படி இயமனும் திருவாஞ்சியத்தில் தவம் இருந்தார். தவத்திற்கிறங்கி வந்த சிவபெருமானிடம் தமது குறைகளைக் கூற, அவரும் அருளி, இத்தலத்து க்ஷேத்திர பாலகனாக இயமனை நியமித்தார். மேலும் ஏதேனும் புண்ணியம் செய்தோர் மட்டுமே திருவாஞ்சியத்திற்கு வரும்படி பார்த்துக்கொள்ளச் சொல்லியும், இங்கு வழிபட்டுச் செல்லும் பக்தர்களுக்கு மறுபிறப்பு இல்லாமையையும், அமைதியான இறுதிக்காலத்தையும் தரச் சொல்லியும் உத்தரவிட்டார்.
இத்தலத்தில் இயமனை வழிபட்ட பின்னரே, சிவபெருமான் தரிசனம் செய்தல் மரபு.
# திருவாஞ்சியம் வாஞ்சிநாதசுவாமி கோயில்

## அமைப்பு

ராஜகோபுரத்தை அடுத்து கோயிலுக்குள் செல்லும்போது வலது புறத்தில் எமதர்மராஜா சன்னதி உள்ளது. சன்னதியின் முன்பாக பலி பீடமும், நந்தியும் உள்ளன. அடுத்துள்ள வாயிலைக் கடந்து உள்ளே செல்லும்போது வலது புறம் அபயங்கர விநாயகரும், இடது புறம் பாலமுருகனும் உள்ளனர். இடது புறத்தில் அம்மன் சன்னதி உள்ளது. கொடி பலி பீடம், நந்தியை கடந்து உள்ளே செல்லும்போது அடுத்த வாயிலின் வலது புறம் விநாயகரும், இடது புறம் சுப்பிரமணியரும் உள்ளனர். மூலவர் சன்னதிக்கு முன்பாக நந்தியும், பலிபீடமும் உள்ளன. அந்த மண்டபத்தைக் கடந்து உள்ளே செல்லும்போது மூலவரின் கருவறைக்கு முன்பாக இரு புறமும் துவாரபாலகர்கள் உள்ளனர். இடது புறம் நடராஜர் சன்னதி உள்ளது. திருச்சுற்றில் தட்சிணாமூர்த்தி, சோமாஸ்கந்தர், சண்டிகேஸ்வரர், மகிஷாசுரமர்த்தி ஆகியோருக்கான சன்னதிகள் உள்ளன. திருச்சுற்றின் பின்புறம் சந்திரமௌலீஸ்வரர், கன்னி விநாயகர், சட்ட நாதர், மீனாட்சி, சுந்தரேஸ்வரர், வள்ளி தெய்வானையுடன் சுப்பிரமணியர், மகாலட்சுமி, துர்க்கை ஆகியோர் உள்ளனர். அதே வரிசையில் தேயலிங்கம், ஆகாய லிங்கம், திருவெண்காடு லிங்கம், திருவிடைமருதூர் லிங்கம், மயிலாடுதுறை லிங்கம், சாயாவனம் லிங்கம், ஷேத்ரலிங்கம் ஆகியவை உள்ளன. கருவறையின் கோஷ்டத்தில் தட்சிணாமூர்த்தி,லிங்கோத்பவர், பிரம்மா, துர்க்கை ஆகியோர் உள்ளனர்.திருச்சுற்றில் குளம் உள்ளது.
# திருவாஞ்சியம் வாஞ்சிநாதசுவாமி கோயில்

## சிறப்பு

- **இங்கு எமனுக்குத் தனிக்கோயிலுள்ளது.**
# நன்னிலம் மதுவனேசுவரர் கோயில்

**நன்னிலம் மதுவனேசுவரர் கோயில்** என்பது தமிழ்நாடு மாநிலத்தின் தேவாரப் பாடல் பெற்ற தலங்களில் காவிரி தென்கரைத் தலங்களில் 71ஆவது சிவத்தலமாகும். இத்தலத்தில் விருத்திராசுரனின் துன்புறுத்தல் தாங்காத தேவர்கள் தேனீக்களாக மாறியிருந்து வழிபட்டனர் என்பது தொன்நம்பிக்கை.
# நன்னிலம் மதுவனேசுவரர் கோயில்

## அமைவிடம்

சுந்தரர் பாடல் பெற்ற இத்தலம் திருவாரூர் மாவட்டத்தில் அமைந்துள்ளது.
# நன்னிலம் மதுவனேசுவரர் கோயில்

## அமைப்பு

வாயிலைக் கடந்து உள்ளே செல்லும்போது கொடி மரம் உள்ளது. அதில் விநாயகர் உள்ளார். அடுத்து பலிபீடம் உள்ளது. அடுத்தடுத்து பிரம்மபுரீஸ்வரர் சன்னதியும், அகஸ்தீஸ்வரர் சன்னதியும் உள்ளன. திருச்சுற்றில் சித்தி விநாயகர், வள்ளி தெய்வானையுடன் கூடிய சுப்பிரமணியர், மகாலட்சுமி, சண்டிகேஸ்வரர், மதுவனநாயகி ஆகியோரின் சன்னதிகள் உள்ளன. தொடர்ந்து பைரவர், சூரியன், சனீஸ்வரன், நவக்கிரக சன்னதிகள் உள்ளன. கோஷ்டத்தில் தட்சிணாமூர்த்தி உள்ளார். மாடக்கோயில் அமைப்பில் உள்ள இக்கோயிலின் படிகளில் ஏறி மேலே செல்லும்போது உயர்ந்த தளத்தில் உள்ள கருவறையில் மூலவர் மதுவனேஸ்வரர் உள்ளார். அவருக்கு முன்பாக நந்தியும், பலி பீடமும் உள்ளன. கோஷ்டத்தில் விநாயகர், நர்த்தன கணபதி, தட்சிணாமூர்த்தி, அடிமுடி காணா அண்ணல், பிரம்மா, துர்க்கை ஆகியோர் உள்ளனர். திருச்சுற்றில் சோமாஸ்கந்தர் சன்னதியும், நடராஜர் சன்னதியும் உள்ளன. சர்வதாரி வருடம் ஆவணி 29 (செப்டம்பர் 14, 2008) இல் குடமுழுக்கு நடைபெற்றதற்கான கல்வெட்டு கோயிலில் உள்ளது.
# நன்னிலம் மதுவனேசுவரர் கோயில்

## வழிபட்டோர்

அகத்தியர் வழிபட்ட தலம். குபேரன், இந்திரன், யமன், வருணன் ஆகியோர் முறையே வடக்கு, கிழக்கு, தெற்கு, மேற்கு முதலான திசைகளில் வழிபட்ட திருத்தலமிது.
# கிரந்த எழுத்துமுறை

**கிரந்தம்** (வடமொழி ग्रन्थ - புத்தகம்) என்பது வடமொழியினை எழுத தென்னிந்தியாவில் பயன்படுத்தப்பட்டு வந்த ஓர் எழுத்து முறையாகும் (இலிபி). இந்திய மொழியான மலையாளத்தின் எழுத்து முறையும் கிரந்தத்தில் இருந்து தோன்றியது ஆகும். மேலும் கிரந்த எழுத்துமுறை பருமிய மொழி, தாய் மொழி, சிங்களம் முதலிய தென்-கிழக்காசிய மொழிகளின் எழுத்து முறை தோற்றத்திலும் முக்கியப் பங்கு வகித்துள்ளது.. பல்லவர்கள் பயன்படுத்திய கிரந்த எழுத்துமுறை *பல்லவ கிரந்தம்* என அழைக்கப்படுகிறது. இதை பல்லவ எழுத்துமுறை எனவும் குறிப்பிடுவர். இந்த பல்லவ கிரந்த எழுத்துமுறையைச் சார்ந்தே தென்கிழக்காசிய மொழிகள் எழுத்துமுறையை பெற்றன.  
**கிரந்த எழுத்துகள்** தென்னிந்தியாவில், குறிப்பாகத் தமிழ் நாட்டில் சமசுகிருத மொழியை எழுதப் பயன்பட்ட வரி வடிவங்களாகும். தற்காலத்தில் தேவநாகரி எழுத்துகள் புகழடைந்ததால் கிரந்த எழுத்துக்களின் பயன்பாடு பெருமளவு குறைந்து விட்டது. தமிழ் நாட்டில் சில பத்தாண்டுகளுக்கு முன் தொடங்கிய சமற்கிருதத்துக்கு எதிரான இயக்கங்களால், பொதுவான சமசுகிருதத்தின் பயன்பாடு வெகுவாகக் குறைந்ததும் இதற்கு ஒரு காரணமெனலாம்.
# கிரந்த எழுத்துமுறை

## தோற்றமும் வளர்ச்சியும்

கிரந்த எழுத்துமுறை கி.பி ஐந்தாம் நூற்றாண்டுகளில் பிராமி எழுத்து முறையிலிருந்து தோன்றியிருக்கக்கூடுமென்று ஆராய்ச்சியாளர்கள் கருதுகின்றனர். வட இந்தியாவில் பிராமி எழுத்து முறை நாகரி எழுத்து முறையாக திரிந்த வேளையில், தென்னிந்தியாவில் பிராமி எழுத்து முறை கிரந்த எழுத்து முறையாக திரிந்திருக்க வேண்டும் என்று அவர்கள் கருதுகின்றனர். கிரந்தத்தில் இருந்து இக்காலத் தமிழ் எழுத்துக்கள் தோன்றியிருக்கலாம் என்று கருதுகின்றனர். ஆனால் தமிழ் அறிஞர்கள் இதற்கு மறுப்பு தெரிவித்துள்ளனர். தென்னகத்தில் இருந்த வடமொழிப் பண்டிதர்கள், வடமொழியை எழுவதற்காக அப்போது வழக்கிலிருந்த தமிழ் எழுத்துகளில் சிறு சிறு மாற்றங்களை செய்தனர் என்றும், இதன் விளைவாகவே கிரந்த எழுத்துமுறை தோன்றியிருக்க வேண்டுமென்று கருதுகின்றனர். ஆகவே அக்கால தமிழ் எழுத்து முறையின் நீட்சியே கிரந்தம் என்று கூறுகின்றனர்.  
பல நூற்றாண்டுகளுக்கு முன்பு வடமொழி கிரந்த எழுத்திலேயே எழுதப்பட்டு வந்தது. தென்னிந்தியா முழுவதும் கிரந்த எழுத்து முறை பரவியிருந்தது. தமிழகத்தில் மணிப்பவளம் (மணிப்பிரவாளம் என்பது தமிழும் வடமொழியும் கலந்து எழுத்தப்பட்ட மொழி நடையாகும்) எழுதவும் கிரந்தம் பயன்படுத்தப்பட்டது. தமிழ்ச்சொற்களை வட்டெழுத்திலும் வடமொழிச்சொற்களைக் கிரந்தத்திலும் எழுதினர். பல்லவர்கள் தமிழையும், வடமொழியையும் ஒருங்கே போற்றினர். பல்லவர்கள் காலத்தில் தான் கிரந்தம் எழுச்சியுடன் திகழ்ந்தது. தமிழக மன்னர்கள், தென்-கிழக்காசிய நாடுகள் மீது படையெடுத்ததின் விளைவாக, அங்கும் கிரந்தம் பரவியது. பருமிய மொழி, தாய் மொழி, குமெர் மொழி, முதலிய மொழிகளின் எழுத்து முறை கிரந்ததிலிருந்தே தோன்றியவையாகும். சிங்கள எழுத்து முறையும் கிரந்த எழுத்துமுறையிலிருந்து தோன்றியதே ஆகும். தமிழகத்தில் வடமொழியாதிக்கத்தின் வீழ்ச்சியையடுத்து கிரந்த எழுத்து முறையும் வீழ்ச்சி அடைந்தது. இருப்பினும் கி.பி 19ஆம் நூற்றாண்டு வரையிலும் கூட தமிழகத்தில் வடமொழியினைக் கிரந்த எழுத்துக்களிலேயே எழுதினர். பின்னர் கிரந்த எழுத்து முறை முற்றிலும் மறைந்து தமிழகத்தில் வடமொழி தேவநாகரியில் எழுதத் தொடங்கப்பட்டது.
# கிரந்த எழுத்துமுறை

## கிரந்த எழுத்து வடிவங்கள்

### மெய்யெழுத்துக்கள்

தமிழில் உள்ள புள்ளியை போன்று கிரந்தத்தில் *அலந்து* பயன்படுத்தப்படுகிறது  
கிரந்த 'க' வரிசை உயிர்மெய் எழுத்துகள்  
கிரந்த உயிர்மெய் கூட்டெழுத்துக்கள்  
கிரந்த ஈற்றுமெய்யெழுத்துக்கள்
# கிரந்த எழுத்துமுறை

## கிரந்த எழுத்து வடிவங்கள்

### கிரந்த கூட்டெழுத்துக்கள்

கிரந்தத்தில் ஒன்றுக்கும் மேற்பட்ட மெய்யெழுத்துக்கள் இணைந்து கூட்டெழுத்துக்களை உருவாக்குகின்றன. இக்கூட்டெழுத்துக்கள் வேகமாக எழுதுவதற்காக பயன்படுத்தப்பட்டன  
சிறப்பு வடிவங்கள்:  
‹ய› வும் ‹ர› வும் பின் கூட்டெழுத்தாக இணையும் போது கீழ்க்கண்ட சிறப்பு வடிவங்களை பெறுகிறது and  
‹ர›கர மெய் முன்னெழுத்தாக வரும் போது ரகர மெய் *இரெஃபு* ஆக மாறுகிறது.
# கிரந்த எழுத்துமுறை

## உரை மாதிரி

மாதிரி 1: காளிதாசரின் குமாரசம்வபத்தில் இருந்து  
अस्त्युत्तरस्यां दिशि देवतात्मा हिमालयो नाम नगाधिराजः।  
पूर्वापरौ तोयनिधी वगाह्य स्थितः पृथिव्या इव मानदण्डः॥
# கிரந்த எழுத்துமுறை

## இன்றைய நிலை

இன்றைய நவீன காலகட்டத்தில் கிரந்த எழுத்து முறை கிட்டத்தட்ட மறைந்துவிட்டது. இருப்பினும் சில வேத பாடசாலைகளில் கிரந்தம் கற்பிக்கப்படுகின்றது. தமிழைப் பொருத்த வரையில் மணிப்பவள எழுத்து நடை மறைந்தாலும், *<nowiki/>'ஸ', 'ஜ', 'க்ஷ', 'ஷ' ,'ஸ்ரீ', 'ஹ*', ஶ போன்ற கிரந்த எழுத்துகள் வடமொழிச் சொற்களையும் பிறமொழிச் சொற்களையும் குறிக்க இன்றும் பயன்படுத்தப்படுகின்றன.
# கிரந்த எழுத்துமுறை

## இன்றைய நிலை

### தமிழில் கிரந்த எழுத்துகள்

மணிப்பவளத்தின் செல்வாக்கு குறைந்தாலும், *<nowiki/>'ஜ', 'ஶ', 'ஷ', 'ஸ', 'ஹ' ,'க்ஷ', 'ஸ்ரீ*' போன்ற கிரந்த எழுத்துகள் வடமொழி மூலம் தோன்றிய சொற்களிலும் பிறமொழிச் சொற்களிலும், தமிழில் இல்லா இவ்வோசைகளைக் குறிக்கப் பிழையாகப் பயன்படுத்தப்படுகின்றன.
# கிரந்த எழுத்துமுறை

## ஒருங்குறி

2014 இல் வெளியான ஒருங்குறி பதிப்பு 7.0 இல் கிரந்த எழுத்து முறை சேர்க்கப்பட்டது இதற்கு U+11300 - U+1137F வரை இடம் வழங்கப்பட்டுள்ளது
# கிரந்த எழுத்துமுறை

## காண்க

- மணிப்பிரவாளம்
- தேவநாகரி
# விக்கிப்பீடியா:ஆண்டு நிறைவுகள்/பெப்பிரவரி 8

**பெப்ரவரி 8**:
- 1587 &ndash; இங்கிலாந்தின் முதலாம் எலிசபெத் மகாராணியைக் கொலை செய்ய முயற்சி செய்ததாகக் குற்றஞ்சாட்டப்பட்டு இசுக்காட்லாந்து அரசி **முதலாம் மேரி** (படம்) தூக்கிலிடப்பட்டார்.
- 1785 &ndash; வாரன் ஏசுடிங்சு ஊழல் குற்றச்சாட்டுகளுக்காக பிரித்தானிய இந்தியத் தலைமை ஆளுநர் பதவியைத் துறந்தார்.
- 1924 &ndash; அமெரிக்காவில் மரண தண்டனைகளுக்கு முதற் தடவையாக நச்சு வாயுவை பயன்படுத்தும் முறை நெவாடாவில் அறிமுகப்படுத்தப்பட்டது.
- 1945 &ndash; இரண்டாம் உலகப் போர்: மிக்கைல் தெவித்தாயெவ் தலைமையில் பத்து சோவியத் கைதிகள் செருமனிய நாட்சி வதைமுகாம் ஒன்றில் இருந்து விமானம் ஒன்றைக் கடத்தித் தப்பினர்.
- 1956 &ndash; இலங்கையில் சிங்களம் மட்டும் சட்டம் களனி மாநாட்டில் அறிவிக்கப்பட்டது.
- 1963 &ndash; அமெரிக்க குடிமக்கள் கியூபாவுக்கு செல்வது, அல்லது கியூபாவுடன் வணிக நடவடிக்கைகளில் ஈடுபடுவது சட்டவிரோதம் என ஜான் எஃப். கென்னடியின் நிருவாகம் அறிவித்தது.
- 2005 &ndash; ஈழப் போர்: முதல் நாள் இடம்பெற்ற தாக்குதலில் படுகாயமடைந்த இலங்கைத் தமிழ் அரசியல்வாதி அரியநாயகம் சந்திரநேரு மருத்துவமனையில் உயிரிழந்தார்.
**மு. மு. இசுமாயில்** (பி.&nbsp;1921) **லூசு மோகன்** (பி.&nbsp;1928) **நா. சண்முகதாசன்** (இ.&nbsp;1993)
# தாராவி

**தாராவி** என்பது இந்திய தீபகற்பத்தின் மும்பையில் அமைந்துள்ள ஆசியாவிலேயே இரண்டாவது பெரிய குடிசைக் குடியிருப்பு *(slum)* அல்லது சேரிப்பகுதி ஆகும். இது தெற்கு மும்பை பகுதியின் வடக்கில் அமைந்துள்ளது. இது தோல் தொழிலுக்குப் பெயர் பெற்ற இடம் ஆகும். இங்கு மொத்த மக்கள் தொகை 600,000 ஆகும். தாராவியின் மேற்குப்பகுதியில் மாகிம் இரயில் நிலையமும், கிழக்குப் பகுதியில் சயான் இரயில் நிலையமும் இருப்பதால், மும்பையின் மேற்குக் கடற்கரையில் இருக்கும் இடங்களுக்கும் வாசி மற்றும் தானே ஆகிய மையப் பகுதிக்கும் மிக எளிதாக சென்று வர முடியும்.  
தாராவியில் அங்குள்ள சேரிவாழ் மக்களைக் கொண்டு பல குடிசைத் தொழில்கள் நடைபெறுகின்றன. இங்கு தோல் பொருட்கள், மட்பாண்டங்கள், துணி வகைகள் முதன்மையாகத் தயாரிக்கப்படுகின்றன. இங்கு நடைபெறும் வணிகத்தின் அளவு 1 பில்லியன் அமெரிக்க வெள்ளிகள் என்று மதிப்பிடப்பட்டுள்ளது.
# தாராவி

## வரலாறு

18-ஆம் நூற்றாண்டில் தாராவி பெரும்பாலும் மாங்குரோவ் எனப்படும் சதுப்புநிலக்காடுகளைக் கொண்ட ஒரு தீவாக இருந்தது. 19-ஆம் நூற்றாண்டின் முற்பகுதியில் ஆங்காங்கே கோலி இன மீனவ மக்கள் வாழ்ந்து வந்தனர்.
# ஈழத்து வரலாற்று நூல்களின் பட்டியல்

ஈழத்து வரலாற்றுப் பதிவுகள் இடம்பெற்ற நூல்களின் பட்டியல்.  
| இலக்கம் | நூல் | ஆசிரியர் | எழுதப்பட்ட ஆண்டு |
| --- | --- | --- | --- |
| 1 | கோணேசர் கல்வெட்டு | கவிராஜவரோதயர் | கி.பி. 1400 |
| 2 | மட்டக்களப்பு மான்மியம் | F.X.C. நடராசா | கி.பி.1952 (பதிப்பு) |
| 3 | தெட்சண கைலாயபுராணம் | பண்டிதராசர் | கி.பி. 1400 |
| 4 | யாழ்ப்பாண வைபவமாலை | மயில்வாகனப் புலவர் | கி.பி. 1736 |
| 5 | கைலாயமாலை | முத்துராச கவிராசர் | கி.பி. 1591 |
| 6 | வையா பாடல் | வையாபுரி ஐயர் | கி.பி. 1500 |
| 7 | திருக்கோணாசல வைபவம் | வே. அகிலேசபிள்ளை | கி.பி. 1889 |
| 8 | திருக்கரசைப்புராணம் | வே. அகிலேசபிள்ளை | கி.பி. 1890 (பதிப்பு) |
| 9 | திருக்கோணாசல புராணம் | மா. முத்துக்குமாரு | கி.பி. 19ஆம் நூற்றாண்டு |
| 10 | கோணமலை அந்தாதி | சு. ஆறுமுகப்புலவர் | கி.பி. 1856 |  
- க. தங்கேஸ்வரி,(ப - 31),ஈழ மன்னர் குளக்கோட்டனின் சிறப்புமிக்க சமய,சமுதாயப் பணிகள்.
# முதலாம் விஜயபாகு

**முதலாம் விஜயபாகு** (*Vijayabahu I*) என்பவன் இலங்கை வரலாற்றின் (கி.பி. 1055 - 1110) இடைப்பட்ட காலத்தில் ஆட்சி புரிந்த மன்னன் என சூள வம்சம் நூல் குறிப்பிடுகிறது.  
தன் ஆட்சிக் காலம் முழுவதுமாகத் சோழருக்கெதிராகப் போர் தொடுத்த இவனால் சோழ மன்னர்கள் பலர் இலங்கையிலிருந்து துரத்தப்பட்டனர் இத்தகைய காரணத்தினால் முதலாம் விஜயபாகு சிங்களவர்களால் போற்றப்பட்டான்.  
- க. தங்கேஸ்வரி (ப- 94) ஈழ மன்னன் குளக்கோட்டனின் சிறப்புமிக்க சமய,சமுதாயப் பணிகள்,(2003).
# இரண்டாம் விஜயபாகு

**பண்டித விஜயபாகு** (கி.பி. 1186 - 1187 ஆட்சிக் காலம்) எனப்பெயர் பெற்ற **இரண்டாம் விஜயபாகு** பொலநறுவையைத் தலைநகராகக் கொண்டு இலங்கையை ஆட்சி செய்தவன். பராக்கிரமபாகு மன்னனின் இறப்பைத் தொடர்ந்து, அவனது சகோதரியின் மைந்தனும் அறிவு மிக்க புலவனுமான இரண்டாம் விசயபாகு ஆட்சியிலமர்ந்தான்.  
கலிங்க மாகனின் படையெடுப்பின் பின்னர் புத்தரின் தந்த தாதுக்கள் மத்திய மலை நாட்டின் கொத்மலையில் பாதுகாப்பாக வைக்கப்பட்டிருந்தன. இவன் அவற்றை பெலிகலை மலையுச்சியில் ஒரு கட்டிடத்திற் பாதுகாப்பாக வைத்தான். இவன் தனது தாய் மாமனான மகா பராக்கிரமபாகுவினால் பர்மாவின் ராமஞ்ஞ மன்னனுக்கெதிராகப் போர் தொடுக்கப்பட்ட பின்னர் இரு நாடுகளுக்குமிடையில் நிலவிய பகைமையை மாற்றி, நல்லுறவை ஏற்படுத்தினான்.  
இரண்டாம் விசயபாகு மன்னன் பர்மாவின் அரிமத்தானா மன்னனுக்கு மகத மொழியில், அஃதாவது பாளி மொழியில் ஒரு கடிதமெழுதியதாகக் கூறப்படுகிறது. இவன் ஏராளமான சிறைக் கைதிகளுக்குப் பொது மன்னிப்பு வழங்கி விடுதலை செய்தான். ஓராண்டு காலம் மட்டுமே ஆட்சியிலிருந்த இம்மன்னன் மிகிந்து என்பவனின் சதியினாற் கொல்லப்பட்டான்.  
- க. தங்கேஸ்வரி (ப - 94) ஈழ மன்னன் குளக்கோட்டனின் சிறப்புமிக்க சமய,சமுதாயப் பணிகள்,(2003).